Šaban Šaulić

Šaban Šaulić bio je srbijanski pjevač narodne muzike. Tokom bogate karijere, zbog izuzetnih glasovnih mogućnosti, u medijima i od publike dobio je nadimak "kralj narodne muzike".

 Život 
Rođen je 6. septembra 1951.IMDB, "Šaban Šaulić". Njegova majka Ilduza Demirović je iz Bijeljine, gdje je i on sam proveo dosta vremena.

Šaulić je živio i radio u Beogradu. Sa suprugom Gordanom imao je troje djece – kćerke Sanelu i Ildu (takođe pjevačica) i sina Mihajla. Omiljeni hobiji bili su mu pecanje, u njegovoj vikendici u Krčedinu i nogomet.

 Karijera 
Prvi Šaulićev album izišao je 1969, kad je imao 18 godina. Do 1976. autor njegovih pjesama bio je Buca Jovanović, a od te godine sve svoje hitove pisao je sam.

Godine 1985. napisao je pjesmu "Gordana", koju je posvetio svojoj ženi (s kojom je u tom trenutku bio nakratko rastavljen). Pjesme "Dođi da ostarimo zajedno" i "Dva galeba bela" smatraju se jednim od najboljih ikad otpjevanih narodnih pjesama. Osim ovih, veliki njegovi hitovi jesu i "Uvenuće narcis beli", "Sine", "Danima te čekam", "Snežana", "Odlaziš, odlaziš", "Pozn'o bih te međ' hiljadu žena" i drugi.

Jedan je od pjevača s najvećim brojem prodanih ploča u bivšoj Jugoslaviji.

 Smrt 
Poginuo je u saobraćajnoj nesreći kod Bielefelda 17. februara 2019. u povratku s koncerta.

 Diskografija 

Dajte mi utjehu (1969)
"Zasviraj mi, Cigo, tužnu pesmu" (1969)
"Ne plači, srce" (1969)
"U kafani ja usamljen" (1969)
"Sutra nek' dođe kraj" (1970)
Bio sam pijanac (1972)
Tužno vetri gorom viju (1974)
Ne pitaj me kako mi je, druže (1975) 
Gore pisma, svedoci ljubavi (1976)
Dođi da ostarimo zajedno (1978)
Dva galeba bela (1979)
Ponovo smo na početku sreće (1980)
Meni je s tobom sreća obećana (1981)
Svetlana (1982)
Tebi ne mogu da kažem ne (1984)
Kafanska noć (1985)
Kad bi čaša znala (1986)
Vanredni album (1986)
Kralj boema / Verujem u ljubav (1987)
Samo za nju (1988)
Ljubav je velika tajna (1988)
Ljubav je pesma i mnogo više (1989)
Pomozi mi, druže, pomozi mi, brate (1990)
Anđeoska vrata (1992)
Ljubavna drama (1994)
Volim da volim (1995)
Tebi koja si otišla (1996)
Vanredni album (1996)
Ljubav je slatka robija (1997)
Tebe da zaboravim (1998)
Za novi milenijum (1999)
Nema ništa, majko, od tvoga veselja (2001)
Kralj i sluga (2002)
Šadrvani (2003)
Album 2004 (hitovi + dvije nove pjesme: "Postelja" i "Sa njom sve") (2004)
Telo uz telo (2005)
Bogati siromah (2006)
Milicu Stojan voleo (2008)

 Popularna kultura 
Njegov lik pojavljuje se u filmu Džet set (2007).

 Reference 

 Vanjski linkovi 

 IMDB, "Šaban Šaulić"

Kategorija:Rođeni 1951.
Kategorija:Umrli 2019.
Kategorija:Biografije, Šabac
Kategorija:Srbijanski pjevači